Pa in hof 15 jaar ná beweerde verkragting van dogter | Maroela Media
Pa in hof 15 jaar ná beweerde verkragting van dogter
ŉ Man van Mpumalanga, wat daarvan verdink word dat hy sy dogter 15 jaar gelede verkrag en swanger gemaak het, gaan na verwagting Maandag in die Bosbokrand-landdroshof hof verskyn.
Brigadier Selvy Mohlala, ŉ polisiewoordvoerder, het aan The Sowetan koerant gesê die meisie, nou 32, se ma het eers onlangs die voorval by die polisie aangemeld.
Die meisie is glo tussen 1997 en 1999 verkrag terwyl sy by haar ouma gebly het. “Die man het na bewering in die aande in die meisie se kamer in gegaan terwyl sy geslaap het, haar mond toegedruk en haar dan gewelddadig verkrag,” het Mohlala gesê.
Sy is glo gereeld verkrag totdat sy swanger geword het, en in 2000 geboorte aan ŉ kind gegee het.
Die ma het van die voorval uitgevind ná ŉ onlangse rusie tussen die 55-jarige man en sy dogter. Die man is Donderdag by sy huis in Embalenhle naby Secunda in hegtenis geneem.
Ses sterf in Vrystaat-botsing
Ek is naar, dis om van te kots !
Jou eie kind … nee man, jy kwalifiseer vir doodstraf – net jammer dit sal nie weer in Suid-Afrika heringestel word nie.